Uredba Komisije (EGS) št. 3746/91

z dne 18. decembra 1991

o četrti spremembi Uredbe (EGS) št. 2159/89 o določitvi podrobnih pravil za izvajanje posebnih ukrepov za oreške in rožiče, kakor predvideva naslov IIa Uredbe Sveta (EGS) št. 1035/72

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo [1], kakor je bila nazadnje spremenjena z Uredbo (EGS) št. 1623/91 [2], in zlasti člena 14g Uredbe,

ob upoštevanju Uredbe Sveta (EGS) št. 2145/91 z dne 15. julija 1991 o spremembi Uredbe (EGS) št. 790/89 v zvezi z najvišjim zneskom pomoči za izboljšanje kakovosti in trženja v sektorju oreškov in rožičev [3] in zlasti člena 2 Uredbe,

ker člen 2 Uredbe (EGS) št. 790/89 z dne 20. marca 1989 o določitvi dodatne pavšalne pomoči za ustanovitev organizacij proizvajalcev in najvišjega zneska pomoči za izboljšanje kakovosti in trženja v sektorju oreškov in rožičev [4], predvideva večji najvišji znesek na hektar in na leto za krčenje, ki mu sledi ponovna zasaditev in/ali sprememba sorte s cepljenjem, kot za druga dela, ter povečanje najvišjih zneskov pomoči za krčenje; ker je treba ustrezno spremeniti Uredbo Komisije (EGS) št. 2159/89 z dne 18. julija 1989 o določitvi dodatne pavšalne pomoči za ustanovitev organizacij proizvajalcev in najvišjega zneska pomoči za izboljšanje kakovosti in trženja v sektorju oreškov in rožičev [5], kakor je bila nazadnje spremenjena z Uredbo (EGS) št. 2286/91 [6];

ker za te nove določbe veljajo nekateri pogoji, ki se uporabljajo za načrte, odobrene pred začetkom veljavnosti Uredbe (EGS) št. 2145/91, se pravi, pred 23. julijem 1991; ker je v interesu dobre upravne prakse zahtevke za tozadevno prilagoditev ali revizijo načrtov treba vložiti pred določenim rokom;

ker se nov najvišji znesek pomoči v višini 475 ECU na hektar na leto za krčenje dodeli za dobo pet let; ker je treba opredeliti, čeprav se bo to obdobje za načrte, odobrene pred 23. julijem 1991, začelo dne 1. septembra 1993, da se največje območje, za katero se dodeli pomoč, v celotnem obdobju veljavnosti načrta ne sme povečati;

ker so ukrepi, predvideni s to uredbo, v skladu z mnenjem Upravljalnega odbora za sadje in zelenjavo,

SPREJELA NASLEDNJO UREDBO:

Člen 1

Uredba Komisije (EGS) št. 2159/89 se spremeni:

1. Členu 8 se doda naslednji odstavek:

"1a. Za načrte za izboljšanje kakovosti in trženja, ki so bili odobreni pred 23. julijem 1991, se zahtevki za spremembe vložijo pri pristojnem organu države članice najpozneje 31. decembra 1992.

Petletno obdobje za dodelitev pomoči iz člena 2(1) Uredbe (EGS) št. 790/89 za te načrte se začne dne 1. septembra 1993. Vendar pa območja, na katerih se od prvotne odobritve načrta opravljajo dela, ne smejo preseči 40 % celotne površine sadovnjaka."

2. Priloga IV se nadomesti s Prilogo k tej uredbi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. decembra 1991

Za Komisijo

Ray Mac Sharry

Član Komisije

[1] UL L 118, 20.5.1972, str. 1.

[2] UL L 150, 15.6.1991, str. 8.

[3] UL L 200, 23.7.1991, str. 1.

[4] UL L 85, 30.3.1989, str. 6.

[5] UL L 207, 18.7.1989, str. 19.

[6] UL L 209, 3.7.1991, str. 5.

--------------------------------------------------

PRILOGA

PRILOGA IV

ZAHTEVEK ZA POMOČ IZ ČLENA 19

+++++ TIFF +++++

+++++ TIFF +++++

--------------------------------------------------